OpenLLM-France/wikimedia huggingface dataset:
# Sant Martí d'Albera

Sant Martí d'Albera és un poble de la comuna vallespirenca de l'Albera, a la Catalunya del Nord.
És a 631 m d'altitud, al vessant nord del Puig de Llobregat.
A part de diversos masos, com el Casot de l'Amorer, el Mas Bosquet, el Mas Cornut (els dos darrers ara en ruïnes), el Mas d'en Costa, el Mas d'en Grau, el Mas Jepet, abans Peirotó, el Mas Julià, el Mas Llarguet, Cal Menut, el Casot del Mas Noguer, el Mas Noguer, el Mas d'en Serra, el Mas d'en Resta, el Mas de Vilanova i el Molí (ara en ruïnes, com algun dels masos abans esmentats), Sant Martí d'Albera compta amb un antic veïnat, ara reduït pràcticament a una sola masia, anomenat precisament el Veïnat (abans, Mas d'en Terrers).
Apareix ja documentat l'any 844, quan s'esmenta la cella Sancti Martini in Monte Furcato (Sant Martí de Montforcat), que era una dependència del monestir benedictí de Sant Hilari de Carcassona, al Llenguadoc. Al sud-oest del Puig del Llobregat hi ha el Coll Forcat i el Puig dels Pinyers, o Puig Forcat, o Mont Forcat, que hauria donat nom a aquella cel·la monàstica.
L'església romànica de Sant Martí, del segle xii, era de propietat privada el 1985.

## Bibliografia

* Becat, Joan. «2 - L'Albera». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Albera». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1994 (Onomasticon Cataloniae, II A-Be). ISBN 84-7256-889-X.
* Ponsich, Pere. «L'Albera». A: El Vallespir. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.
* Ponsich, Pere; Lloret, Teresa; Gual, Raimon. «L'Albera». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Sant Martí d'Albera en els ortofotomapes de l'IGN

## Enllaços externs

* Breu descripció i fotografia Arxivat 2010-06-20 a Wayback Machine. (francès)
# Ottochloa

Ottochloa és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Ottochloa arnottiana
* Ottochloa fusca
* Ottochloa gracillima
* Ottochloa grandiflora
* Ottochloa malabarica
* Ottochloa nodosa
# Georychus capensis

Georychus capensis és una espècie de mamífer rosegador de la família dels batièrgids (rates talp). És endèmica de Sud-àfrica. Es tracta d'un animal de vida subterrània. Els seus hàbitats naturals són les zones sorrenques situades al llarg de rius o als montans. És una espècie en risc mínim, és a dir, no sembla que hi hagi cap amenaça significativa per a la seva supervivència.
El seu nom específic, capensis, significa «oriünd del Cap».

## Referències

* ↑ Maree, S.; Faulkes, C. Georychus capensis. UICN 2008. Llista Vermella d'espècies amenaçades de la UICN, edició 2008, consultada el 24 desembre 2014.
# Huracà Alex (2004)

Huracà Alex va ser la primera tempesta anomenada, el primer huracà, i el primer gran huracà de la temporada d'huracans de l'Atlàntic de 2004. Inusualment, Alex, la primera tempesta temporada, es va formar tardanament i es convertia en la cinquena primera tempesta més tardana des de 1954.
# Prokopievka

«Prokopievka» té aquests significats:
* Prokopievka (Krasnoiarsk), localitat del krai de Krasnoiarsk, a Rússia
* Prokopievka (Komi), localitat de la república de Komi, a Rússia
# Nicandre Nuci

Nicandre Nuci (Nicander Nucius, Níkandros Noúkios Νίκανδρος Νούκιος) fou un nadiu de Còrcira nascut al començament del segle xvi que per diverses circumstàncies fou expulsat de l'illa i es va haver de refugiar a Venècia.
Es va posar al servei de Gerard Veltuyckus o Veltwick (al que ja coneixia) que havia estat nomenat per l'emperador Carles V com ambaixador davant el sultà Solimà (1545). El va acompanyar a Constantinoble i altres llocs d'Europa i va escriure una narració dels seus viatges, que es conserva i on dona detalls interessants.
# Ottokar

«Ottokar o Otakar» té aquests significats:

## Altres

* Ottokar Czernin, comte, diplomàtic i polític d'Àustria-Hongria
* El fictici rei Ottokar IV de Sildàvia, del llibre de Tintín El ceptre d'Ottokar
# Diables i Tabalers de les Borges Blanques

Els Diables i Tabalers de les Borges Blanques és un grup de diables de Les Borges Blanques creats l'any 1988 per membres del Grup Recerca per tal de conservar la cultura popular dels Països Catalans. El 2017 van ser candidats al premi Olivera D'Or per «impulsar les Trobades de Gegants, potenciar la Festa de Sant Joan amb la recollida de la flama del Canigó i defensar a ultrança les tradicions catalanes».
Els «Diables» a les Borges Blanques, en la premsa històrica.
| « | El 28 al rayar el alba, precisamente en la misma hora que los carlistas intentaron el asalto, volverá a dispararse otra salva de morteretes y se verificará un repique de campanas, recorriendo la población los bailes llamados “dels diables”, “enanos” y otros. | » |
| — Diario de Tarragona - 26 juliol de 1876 |||
| « | Según nos escriben de Borjas de Urgel, en los días 28 y 29 de julio último han tenido lugar en aquella población unas espléndidas fiestas en conmemoración de las brillantes jornadas llevadas a cabo por el vecindario en iguales días del año anterior, rechazando el ataque de las huestes del oscurantismo capitaneadas por Castells. Los repiques de campanas, las salvas de morteretes, las músicas, las gaitas y tamboriles, los bailes de diablos y enanos, las funciones de iglesia a toda orquesta, las corridas llamadas de la cordera y sacos, y los juegos llamados de la tina, piedras y sortija, los bailes públicos y de convite, y las iluminaciones generales fueron en resumen los varios medios de solemnizar la fiesta. | » |
| — Las Circunstancias, 6 d'agost de 1876 |||

## Referències

* ↑ «Primera exposició del Grup de Diables de les Borges». Territoris, 15-04-2014 [Consulta: 13 gener 2020].
* ↑ «Quatre candidatures opten al premi l'Olivera d'Or al borgenc de l'any 2017». La Manyana, 13-08-2018. Arxivat de l'original el 2020-01-13 [Consulta: 13 gener 2020]. Arxivat 2020-01-13 a Wayback Machine.
* ↑ Palomar, Salvador. «Un ball de diables a les Borges Blanques», 11-03-2010.
# Honorat de Marsella

    Per a d'altres sants o bisbes del mateix nom, vegeu: Honorat
Honorat (Honoratus) fou bisbe de Marsella vers el final del segle v. Se'l considera l'autor de l'obra Vita S. Hilarii Arelatensis, impresa per Barralis a la Chronologia Sanctae Insulae Lerinensis, p. 103, i per Surius. Aquesta obra és també atribuïda a un religiós de nom Reverentius o Ravennius, que fou el successor d'Hilari a la seu d'Arle. (Gennadi, De Viris Illustr. 99.)
# Petra Vela de Vidal Kenedy

Petra Vela de Vidal Kenedy (Mier, Mèxic, 31 de gener de 1823 - 16 de març de 1885) va ser una ramadera, filantropa i matriarca mexicana d'una de les famílies més influents del sud de Texas durant el segle xix.

## Biografia

El seu pare era un governador espanyol que supervisava el territori entre els rius Rio Grande i Nueces. Tenia setze germans i va créixer en una llar molt religiosa i patriòtica.
El primer matrimoni de Petra va ser amb Luis Vidal, un coronel grec de l'exèrcit regular mexicà. Van esdevenir en una família molt rica i Petra establir contactes militars dins de l'exèrcit mexicà. Luis Vidal va morir el 1849 de còlera, amb la qual cosa Petra va heretar gran part de la riquesa de Luis. Això es va afegir a la riquesa que havia heretat de la propietat del seu pare el 1846, cosa que va convertir Petra en una dona molt rica.
Després de la mort del seu primer marit, Petra va decidir traslladar-se amb els fills a Brownsville, Texas. Allà va conèixer a Mifflin Kenedy, un ramader, i els dos es van casar el 1852. Durant els anys següents, Petra i Mifflin van tenir sis fills més i van adoptar un altre. El 1854, Petra i Mifflin van comprar 10.000 ovelles i van augmentar la seva influència, convertint-se en un lloc comú les incursions a la frontera.
Els Kenedy es van convertir en una de les famílies més riques del sud de Texas, que es dedicaven sobretot a bestiar boví, equí, oví i terrestre. Mifflin Kenedy va ser soci de Richard King al King Ranch fins al 1868. L'any següent, va comprar el ranxo Laureles a prop del Corpus Christi, i la família s'hi va instal·lar. El ranxo constava de 172.000 acres i donava feina a 161 persones. Petra Kenedy va gestionar els criats. Petra va poder utilitzar els seus contactes per convèncer els assaltants de no atacar el seu ranxo i va utilitzar la seva riquesa per finançar un petit exèrcit de mercenaris per protegir els seus interessos.
Durant els darrers anys, va donar gran part de la seva riquesa adquirida a institucions catòliques del sud de Texas. Va fer moltes donacions a l'església catòlica de Santa Maria a Brownsville, Texas. Va morir el 16 de març de 1885 i va ser enterrada a Brownsville, Texas.

## Referències

* 1 2 3 4 1941-, Monday, Jane Clements; Vick, Frances Brannen, 1935-. Petra's legacy : the South Texas ranching empire of Petra Vela and Mifflin Kenedy. 1st. College Station: Texas A & M University Press, 2007. ISBN 9781603444606. OCLC 650017825.
* ↑ Brown, John Henry. Indian Wars and Pioneers of Texas. Austin, TX: L.E. Daniell, 1880, p. 260.
* ↑ E., OROZCO, CYNTHIA. «KENEDY, PETRA VELA DE VIDAL» (en anglès). tshaonline.org, 15-06-2010. [Consulta: 5 novembre 2018].
# Fernanda Viégas

Fernanda Bertini Viégas (nascuda el 1971) és una informàtica i dissenyadora gràfica brasilera, el treball de la qual se centra en els aspectes socials, col·laboratius i artístics de la visualització de la informació.

## Biografia

Viégas va estudiar disseny gràfic i història de l'art a la Universitat de Kansas, on va obtenir la seva llicenciatura el 1997. Després es va traslladar al MIT Media Lab, on va rebre un MS l'any 200 i un Ph.D. en Arts i Ciències dels mitjans de comunicació l'any 2005 sota la supervisió de Judith Donath. El mateix any va començar a treballar al Thomas J. Watson Research Center d'IBM a Cambridge, Massachusetts, com a part del Visual Communication Lab.
L'abril de 2010, ella i Martin M. Wattenberg van iniciar una nova empresa anomenada Flowing Media, Inc., per centrar-se en la visualització dirigida als consumidors i al públic massiu. Quatre mesos després, tots dos es van unir a Google com a co-líders del grup de visualització de dades "Big Picture" de Google a Cambridge, Massachusetts.

## Treball
### Visualització social

Viégas va començar la seva recerca al MIT Media Lab, centrant-se en les interfícies gràfiques per a la comunicació en línia. El seu sistema de cercles de xat va introduir idees com ara el filtratge de la conversa basat en la proximitat i un arxiu visual de l'historial de xat que mostra el ritme i la forma generals d'una conversa. Els seus dissenys de visualització de correu electrònic (inclosos PostHistory i Themail) són la base de molts altres sistemes; les seves troballes sobre com s'utilitzen sovint les visualitzacions per a la narració d'històries van influir en el treball posterior sobre els aspectes col·laboratius de la visualització. Mentre estava al MIT, també va estudiar l'ús d'Usenet i els blocs.

### Intel·ligència col·lectiva i visualització pública

Un segon flux de treball, en col·laboració amb Martin Wattenberg, se centra en la intel·ligència col·lectiva i l'ús públic de la visualització de dades.
El seu treball amb visualitzacions com History Flow i Chromogram va donar lloc a algunes de les primeres publicacions sobre la dinàmica de la Viquipèdia, inclòs el primer estudi científic sobre la reparació del vandalisme.
Viégas és un dels fundadors del lloc web experimental Many Eyes d'IBM, creat el 2007, que busca que la tecnologia de visualització sigui accessible al públic. A més de l'àmplia adopció per part dels individus, la tecnologia de Many Eyes ha estat utilitzada per organitzacions sense ànim de lucre i mitjans de comunicació com el New York Times Visualization Lab.

## Referències

* ↑ «A New Chapter — Visual Hint» (en anglès). Hint.fm. Arxivat de l'original el 2014-01-19. [Consulta: 4 setembre 2010].
* ↑ «That was fast! — Visual Hint» (en anglès). Hint.fm. Arxivat de l'original el 2013-12-20. [Consulta: 4 setembre 2010].
* ↑ «Fernanda B. Viégas» (en anglès). Fernandaviegas.com, 31-08-2008. Arxivat de l'original el 2018-06-30. [Consulta: 4 setembre 2010].
* ↑ «Fernanda Bertini Viégas | MoMA» (en anglès). [Consulta: 1r octubre 2023].
# Productor

«Productor» té aquests significats:
* Productor de cinema, que supervisa la creació d'una pel·lícula
* Productor musical, que supervisa la creació d'un disc
* Productor teatral, que supervisa la representació d'una peça de teatre
* Productor industrial, que oferix un bé o servei en el mercat.
* Productor de televisió, que supervisa la creació d'un programa de televisió
# Dalni (Rostov)

* Per a altres significats, vegeu «Dalni».
Dalni (en rus: Да́льний) és un poble (una khútor) de l'óblast de Rostov, a Rússia, segons el cens rus del 2010 tenia 945 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Lacus Felicitatis

El Lacus Felicitatis (expressió en llatí que significa "Llac de la Felicitat") és una petita zona de la superfície lunar que ha estat inundada per fluxos de lava, deixant una superfície anivellada amb una albedo menor que el sòl circumdant. Està situat en Terra Nivium, una àrea de terreny continental situada al nord de la Mare Vaporum. Aproximadament 70-80 km al nord-est d'aquesta àrea es troben els Montes Haemus, en el bord sud-oest de la Mare Serenitatis.
Té una extensió màxima de 90 km. De forma resumida, pot dir-se que té forma de "L", amb una ala al nord-oest i una altra a l'est. La vora és una mica desigual, i està envoltat per la rugosa superfície lunar.

## Cràters associats

La UAI li ha assignat tres petits cràters en el seu interior, que s'enumeren a continuació:
| Cràter | Coordenades | Diàmetre | Origen del nom |
| Dag | 18° 42′ N, 5° 18′ E﻿ / ﻿18.7°N,5.3°E﻿ / 18.7; 5.3﻿ (Dag) | 0.5 km | Nom masculí escandinau |
| Ina | 18° 36′ N, 5° 18′ E﻿ / ﻿18.6°N,5.3°E﻿ / 18.6; 5.3﻿ (Ina) | 3 km | Nom femení en llatí |
| Osama | 18° 36′ N, 5° 12′ E﻿ / ﻿18.6°N,5.2°E﻿ / 18.6; 5.2﻿ (Osama) | 0.5 km | Nom masculí àrab |
Ina és una depressió semicircular que té només uns 30 m de profunditat i és difícil d'observar des de la Terra.
El novembre de 2006 es va suggerir que Ina podria ser el resultat d'una erupció de gas esdevinguda en els últims 10 milions d'anys.
| Cràters Ina, Dag i Osama (imatge de la missió LRO). | Imatge des de l'Apol·lo 17 de Ina (centre) | El cràter Ina mostra indicis d'activitat geològica recent |

## Referències

* ↑ "Lacus Felicitatis". Gazetteer of Planetary Nomenclature. USGS Astrogeology Research Program. (anglès)
* ↑ «Is the Moon Still Alive?». NASA, 09-11-2006 [Consulta: 30 juliol 2007]. Arxivat 2015-04-19 a Wayback Machine.«Còpia arxivada». Arxivat de l'original el 2015-04-19. [Consulta: 17 març 2021].
* ↑ Schultz, Peter H., Matthew I. Staid & Carlé M. Pieters, Lunar activity from recent gas release, Nature 444, 184-186 (9 November 2006) doi:10.1038/nature05303 Bibcode: 2006Natur.444..184S Abstract

### Altres referències

* Wood, Chuck. «L99 Captured!». Lunar Photo of the Day, 27-09-2006. [Consulta: 27 setembre de 2006].
* Philips, Tony. «Is the Moon Still Alive? Arxivat 2015-04-19 a Wayback Machine.». NASA, 09-11-2006. [Consulta: 20 d'abril de 2007].

## Vegeu també

* Llista de mars lunars
* Geologia de la Lluna
* Selenografia

## Enllaços externs

* "Lacus Felicitatis". Gazetteer of Planetary Nomenclature. USGS Astrogeology Research Program. (anglès)
* «Digital Lunar Orbiter Photographic Atles of the Moon» (en anglès). [Consulta: 11 juliol 2018].
* «LROC :: QuickMap - Targeting Mapa LROC» (en anglès). [Consulta: 11 juliol 2018].
* Ina
# Percentatge de forner

El percentatge de forner (de l'anglès, Baker's percent)), és un procediment tradicional en terres de parla anglesa d'expressar la proporció dels ingredients quan s'elabora el pa. És equivalent al també sistema tradicional de donar les receptes en proporcions o parts, tipus "dues parts de farina per cada part d'aigua"). És una forma, que contràriament a la idea d'expressar els percentatges d'acord amb el volum (o el pes) total, es fa d'acord amb el pes de farina emprat, que es pren com 100%, els ingredients intervinents es donen en percentatges sobre la farina emprada. A termes generals es pot dir que el percentatge forner presa com a centre la determinació d'un ingredient "base" pel qual tots els altres ingredients es relacionaran amb percentatges a la recepta, d'aquesta forma en mantenir estrictament aquestes relacions percentuals el pa elaborat serà sempre igual i independentment de l'escala de la preparació. Aquest sistema s'acostuma a utilitzar a la fleca, rebosteria i qualsevol altre ofici relacionat amb el manejament d'ingredients a l'elaboració d'aliments.

## Avantatges

El principal avantatge és la de poder memoritzar les quantitats sense necessitat de variar les quantitats d'acord amb la quantitat final. Per exemple, si a l'elaboració de pa s'acostuma a utilitzar 100% farina, 60% aigua, 1% llevat, 2% sal i 1% oli, llard de porc, o mantega. Amb una simple aritmètica es pot saber la quantitat veritable per fer 50 barres, o 10 o 200 pans. Si un forner volgués fer 3 kg de massa hauria d'aplicar 3 * 100 / (100 + 60 + 1 + 2 + 1) = 1.83 kg de farina. Des d'aquest càlcul 60% de 1.83 kg és igual a 1.09 kg d'aigua, 1% de 1.83 kg 18 grams de llevat, etc.

## Referències

* ↑ How Baking Works, Paula Figoni, 2004. p9.
# Production I.G

Production I.G, Inc. (株式会社プロダクション・アイジー, Kabushiki-gaisha Purodakushon Ai Jī) és un estudi japonès d'animació, fundat el 15 de desembre de 1987 per Mitsuhisa Ishikawa i Takayuki Goto.
Production I.G ha portat a terme la producció de diversos projectes animats: des de OVAs i sèries anime per televisió y pel·lícules per la seua estrena en cines, fins al desenvolupament i disseny de videojocs, així com publicant música. Entre els seus més destacats i famosos treballs se troben Patlabor i tot el relacionat amb la saga de Ghost in the Shell.

## Producció de l'estudi
### Pel·lícules

* Blood: The Last Vampire
* Cyber Team in Akihabara: Summer Holidays of 2011 (Akihabara Dennou Gumi: 2011 nen no natsuyasumi)
* Dead Leaves
* Evangelion: Death and Rebirth
* The End of Evangelion
* Ghost in the Shell
* Ghost in the Shell 2: Innocence
* Jin-Roh
* Kill Bill: Vol. 1 (animació)
* MiniPato
* Patlabor 2
* Patlabor: La pel·lícula
* Sakura Wars: La pel·lícula
* Tachigui: The Amazing Lives of the Fast Food Grifters
* The Sky Crawlers
* Tsubasa Chronicle - The Princess of the Birdcage Land
* The Prince of Tennis - Two Samurai: The First Game
* The Weathering Continent
* xxxHolic - A Midsummer Night's Dream

### Anime per a televisió

* Blood+
* Blue Seed
* Ghost in the Shell: Stand Alone Complex
* Ghost in the Shell: Stand Alone Complex 2nd GIG
* Ghost in the Shell: Stand Alone Complex Solid State Society
* Guardian of the Sacred Spirit
* Idaten Jump
* IGPX Immortal Grand Prix
* Le Chevalier d'Eon
* Otogi Zoshi
* PaRappa the Rapper
* Reideen
* Vampiyan Kids
* Windy Tales
* xxxHOLiC
* Shingeki no Kyojin

### OVAs

* Tsubasa Shunraiki
* Tsubasa Tokyo Revelations
* FLCL
* Kai Doh Maru
* One Piece: Defeat the Pirate Ganzack
* Please Save My Earth
* The King of Fighters: Another Day
* Zillion: Burning Nights
* Video Girl Ai
* Golden boy
* Ghost in the Shell: Arise

### Videojocs

* The Last Vampire
* Fire Emblem: Path of Radiance
* Ghost in the Shell
* Mega Man X4
* Namco x Capcom
* Seiken Densetsu DS: Children of Mana
* Sonic Riders
* Summon Night 4
* Surveillance Kanshisha
* Tales RPG Series
* Valkyrie Profile 2: Silmeria
* Xenogears
* Yarudora
* Wario Land Shake

## Vegeu també

* Robotics;Notes
# Neoperla furcata

Neoperla furcata és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Malèsia: Borneo (Malàisia).

## Referències

* ↑ Needham, 1905. Proc.Biol.Soc.Wash. 18:108.
* ↑ uBio (anglès)
* ↑ Zwick, P., 1986. Aquatic Insects 8(1):25.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)
* ↑ Perlidae Species Listing Arxivat 2011-01-16 a Wayback Machine. (anglès)
* ↑ The Bornean species of the stonefly genus Neoperla (Plecoptera: Perlidae) (anglès)

## Enllaços externs

* Encyclopedia of Life (anglès)
* BioLib (anglès)
# PCJ

PCJ té els següents significats:
* Partit Comunista Japonès, partit polític del Japó
* Petroleum Corporation of Jamaica, companyia petroliera estatal de Jamaica
# Daytona Beach

Daytona Beach (platja de Daytona) és una ciutat turística costanera al centre-est de Florida (Estats Units). El 2010 tenia 61.005 habitants. La principal font d'ingressos és el turisme residencial i la platja.
Situat a l'extrem oriental del comtat de Volusia, a prop de la costa atlàntica, la seva població era de 72.647 al cens del 2020. Daytona Beach es troba a aproximadament 67,6 km al nord-est d'Orlando, 144,8 km al sud-est de Jacksonville i 371,8 km al nord-oest de Miami. Forma part de l'àrea metropolitana de Deltona–Daytona Beach–Ormond Beach, que té una població d'uns 600.000 habitants i també és una ciutat principal de la regió de Halifax area de Florida.
La platja de Daytona és coneguda històricament per la seva sorra compacta permet que els vehicles motoritzats arribin a la platja en zones restringides. Aquesta sorra compacta va fer de Daytona Beach una meca dels esports de motor, i l'antic Daytona Beach and Road Course va acollir curses durant més de 50 anys. Aquest va ser substituït el 1959 per Daytona International Speedway. La ciutat també és la seu de NASCAR.
Daytona Beach acull durant l'any població forana, que visiten la ciutat per a diversos esdeveniments, especialment Speedweeks a principis de febrer, quan més de 200.000 aficionats de NASCAR acudeixen a la inauguració de la temporada de les 500 milles de Daytona. Altres esdeveniments inclouen el NASCAR Coke Zero, Cursa Sugar 400 a l'agost, Daytona 200 (dins la Bike Week) a principis de març, Biketoberfest a finals d'octubre i la cursa de resistència de les 24 hores de Daytona al gener.

## Referències

* ↑ «Daytona Beach». Gran Enciclopèdia Catalana. [Consulta: 5 agost 2023].
* ↑ «U.S. Census Bureau QuickFacts: Daytona Beach city, Florida» (en anglès). census.gov. [Consulta: 6 agost 2023].
* ↑ Apergis, Nicholas; Payne, James E. «Florida Metropolitan Housing Markets: Examining Club Convergence and Geographical Market Segmentation» (en anglès). Journal of Housing Research, 28, 2, 03-07-2019, pàg. 145–163. DOI: 10.1080/10527001.2019.1769966. ISSN: 1052-7001.
* ↑ Gmelch, George. Playing with Tigers: A Minor League Chronicle of the Sixties (en anglès). U of Nebraska Press, 2016-02-01. ISBN 978-0-8032-8485-2.
* ↑ Thompson, Robert «Local Government and the Closing of the Coast: Parking Bans and the Beach as a Traditional Public Forum». Fordham Environmental Law Review, 25, 2, 2014, pàg. 458–508. ISSN: 1559-4785.
* ↑ Press, Hoover's Business. Hoover's Handbook of Private Companies 2010 (en anglès). Hoover's, Incorporated, 2010, p. 348. ISBN 978-1-57311-137-9.
* ↑ Gisondi, Joe. Field Guide to Covering Sports (en anglès). CQ Press, 2017-07-13. ISBN 978-1-5063-1570-6.